<classify> Mwijage aliyasema hayo jana Dar es Salaam wakati alipofanya ziara katika viwanda vinne ikiwemo kiwanda cha nondo cha Kamal na viwanda vitatu vya vilainishi mitambo.Alisema kutekelezwa kwa sheria hiyo kutasaidia ukuaji wa viwanda vingi ambavyo kwa sasa vipo katika hali mbaya baada ya bidhaa zilizo chini ya viwango kuingizwa nchini na kuuzwa kwa bei ya chini.Sheria hii naona haifanyi kazi hapa nchini na hatuwezi kuendelea kuangalia viwanda vyetu vinakufa wakati sheria tunayo wenyewe lazima ifanye kazi vijana wetu wapate ajira na kuongeza pato la taifa, alisema Mwijage.Aidha, Mwijage akiwa katika kiwanda cha nondo cha Kamal, alisema viwanda vinapaswa kuzalisha bidhaa bora zitakazoendana na soko kwa kufanya hivyo kutasaidia kukuza uchumi.Akiwa katika kiwanda hicho, alikutana na malalamiko ya soko la nondo lililoathirika na uingizaji wa nondo kutoka nje ambazo huuzwa kwa bei ya chini.Tunasaidia serikali vitu vingi ikiwemo kulipa kodi, tunaomba mtusaidie tumetengeneza bidhaa kwa miaka miwili hatuna soko inafikia hata vijana wetu wanasimamishwa kazi hakuna mishahara, alisema John Nekemwene kwa niaba ya Mkurugenzi wa kiwanda hicho.Akiwa katika viwanda vya vilainishi, waziri aliwataka waingizaji wa vilainishi nchini kuhakikisha wanapata kibali kutoka Shirika la Viwango Tanzania TBS ambacho kinaeleza ni bidhaa gani analeta na ina ubora wa namna gani.Mwijage aliitaka TBS kusimamia agizo hilo na ifikapo Mei mosi wafanyabiashara hao wawe wameshatoa taarifa tofauti na hapo hatatakiwa kukagua biashara ya mtu ambaye hakutoa taarifa.Nimetoa muda huo na Mei hatutampokea mtu na bidhaa yake. TBS msimamie hili na atakayeleta bidhaa yake awe ana kibali chenye taarifa tofauti na hapo msihusike kukagua biashara yake, aliongeza.  <topic>: UCHUMI 